**ZAPISNIK**

**virtualne sjednice Nastavničkog vijeća, održane u ponedjeljak 1.10.2020. u 20,00 sati**

Popis nazočnih prema e-popisu nazočnosti virtualnoj sjednici.

Dnevni red: 1.) Verifikacija zaključaka s prethodne sjednice Nastavničkog vijeća

 od 31.8.2020.

 2.) Izvješće o realizaciji Godišnjeg plana i programa za šk. godinu

 2019./2020.

 3.) Razmatranje i utvrđivanja Kurikuluma za šk. godinu

 2020./2021.

 4.) Razmatranje i utvrđivanje Godišnjeg plana i programa za šk.

 godinu 2020./2021.

 5.) Plan za individualno usavršavanje u šk. godini 2020./2021.

 6.) Imenovanje Povjerenstva za državnu maturu u šk. godini

 2020./2021.

 7.) Izvješće o preventivnim i sigurnosnim mjerama

 8.) Imenovanje Povjerenstva za borbu protiv pušenja

 9.) Pedagoške mjere

 10.) Zamolbe

 11.) Razno

Ad 1.) Ravnatelj Učilišta Mladen Smodlaka, prof., svima je nazočnima u virtualnoj zbornici predočio zapisnik s prethodne sjednice Nastavničkog vijeća od 31.8.2020.

**Zaključak:** Nastavničko vijeće jednoglasno usvaja sve zaključke s prethodne sjednice Nastavničkog vijeća od 31.8.2020.

Ad 2.) i ad 3.) i ad 4.) Ravnatelj Učilišta Mladen Smodlaka, prof., svima je nazočnima u virtualnoj zbornici prethodno predočio izvješće o realizaciji Godišnjeg plana i programa u šk. godini 2019./2020., Kurikulum za šk. godinu 2020./2021. i Godišnji plan i program škole za šk. godinu 2020./2021.

**Zaključak:** Nastavničko vijeće jednoglasno usvaja ravnateljevo izvješće o realizaciji Godišnjeg plana i programa u šk. godini 2019./2020., Kurikulum za šk. godinu 2020./2021. i Godišnji plan i program rada škole za šk. godinu 2020./2021.

Ad 5.) Ravnatelj Učilišta Mladen Smodlaka, prof., upozorava sve nazočne da u planovima za individualno usavršavanje treba navesti i usavršavanja koja se provode virtualnim putem.

**Zaključak:** Nastavničko vijeće jednoglasno usvaja ovaj naputak za rad.

Ad 6.) Ravnatelj Učilišta Mladen Smodlaka, prof., predlaže sastav Školskog povjerenstva za državnu maturu u šk. godini 2020./2021.:

Mladen Smodlaka, prof. - predsjednik Povjerenstva

Boris Srećković, prof. - koordinator

Ivan Sesar, prof. - zamjenik koordinatora

Renata Zova-Bačić, prof., Ljubica Samardžija, strukovna učiteljica kuharstva, Maja Frlužec, dipl.ing., Marija Dučkić, struč. spec. oecc. – članovi

Irena Bašić, prof. - pričuvni član

**Zaključak:** Nastavničko vijeće jednoglasno usvaja prijedlog sastava Školskog povjerenstva za državnu maturu u šk. godini 2020./2021.

Ad 7. i ad 8.) Ravnatelj Učilišta Mladen Smodlaka, prof., izvijestio je sve nazočne o preventivnim i sigurnosnim mjerama koje je škola provela u prethodnom razdoblju, te o posjetu prosvjetne inspekcije zbog dojave da se škola ne pridržava propisanih epidemioloških mjera i zbog pušenja u dvorištu škole. Isto tako ravnatelj je obavijestio sve nastavnike o zabrani pušenja u školi i u krugu 20 m od škole. Sukladno preporuci Prosvjetne inspekcije škola je dužna donijeti Pravilnik o promicanju spoznaje o štetnosti uporabe duhanskih i srodnih proizvoda za zdravlje i pojačati preventivne programe koji se odnose na sprječavanje i prestanak konzumacije duhana i duhanskih proizvoda . Prema tom Pravilniku ravnatelj predlaže 3 člana za Povjerenstvo za borbu protiv pušenja:

Boris Popinjač, prof. (stručni suradnik), Maja Frlužec, prof., i Tamara Bastijanić, prof.

Povjerenstvo se bira na mandat od 3 godine.

**Zaključak:** Nastavničko vijeće jednoglasno usvaja prijedlog sastava Povjerenstva za borbu protiv pušenja i korištenja duhanskih proizvoda.

Ad 9.) Pedagoške mjere:

Ravnatelj Učilišta Mladen Smodlaka, prof., izvijestio je sve nazočne o incidentu i fizičkom obračunu dvojice učenika u pothodniku nedaleko od škole. Učenik T.K. provocirao je učenika K. S. na osnovu njegove spolne orijentacije te ga posljedično i fizički napao te mu nanio značajnije tjelesne ozljede. Stručno-pedagoška služba škole provela je Protokol o nasilju te pozvala roditelje (majke) obojice učenika 24.9.2020. na razgovor. Pedagoginja Učilišta Sanja Sever-Carnevali, prof., predlaže opomenu pred isključenje za učenika T. K.

**Zaključak:** Nastavničko vijeće jednoglasno usvaja prijedlog opomene pred isključenje.

Ad 10.) Zamolbe učenika:

1. *V. V.* – učenica je upisala strukovnu školu u Velikoj Gorici (smjer: konobar), ali s obzirom da živi u Ulici Božidara Magovca, želi se prebaciti u prvi razred istog smjera u našoj školi.

**Zaključak:** Nastavničko vijeće jednoglasno odobrava ovu zamolbu i upućuje učenicu u 1.m razred.

1. *T. J.* – upisao je 1. razred smjera konobar u našoj školi, ali želi se prebaciti u smjer kuhara.

**Zaključak:** Nastavničko vijeće jednoglasno odobrava ovu zamolbu i upućuje učenika u 1.m razred s obzirom da je ostalo još mjesta u dualnom smjeru kuhara, a učenik nema dovoljan broj bodova za regularni razred kuhara.

1. *F. A.*– učenik je pao razred u Hotelijersko-turističkoj školi u Zagrebu i majka inzistira na učenikovu upisu u smjer konobara u našoj školi.

**Zaključak:** Nastavničko vijeće jednoglasno odobrava ovu zamolbu i upućuje učenika u 3.f razred s obvezom polaganja razlike sati u odradi stručne prakse.

1. *M. S.* – učenik seli u Zagreb radi sportskih obveza i želi upisati 2. razred smjera konobar u našoj školi.

**Zaključak:** Nastavničko vijeće većinski (1 glas protiv) odobrava ovu zamolbu i upućuje učenika u 2.h razred.

1. *M. D.* – učenik je upisao 1. razred smjera kuhar u našoj školi u kojem se uči njemački jezik, a učenik želi učiti talijanski jezik.

**Zaključak:** Nastavničko vijeće jednoglasno odobrava ovu zamolbu i upućuje učenika u 1. c razred.

1. *L. G.*– učenik je na Hvaru završio prva dva razreda smjera turističko-hotelijerski komercijalist. Preseljenjem u Zagreb nastavlja 3. godinu istoga smjera u 3.j razredu u našoj školi, ali želi promijeniti izborni predmet – iz vjeronauka u etiku.

**Zaključak:** Nastavničko vijeće jednoglasno odobrava ovu zamolbu i učeniku dozvoljava promjenu izbornog predmeta iz vjeronauka u etiku.

1. *D. Z.*– učenik pohađa 1.h razred (smjer: konobar) u našoj školi, ali sada želi prijeći u smjer kuhara.

**Zaključak:** Nastavničko vijeće jednoglasno odobrava ovu zamolbu i upućuje učenika u 1.m razred.

Ad 11.) Razno:

Ravnatelj Učilišta Mladen Smodlaka, prof., naglašava da treba strogo provoditi nošenje maski među učenicima na satu. Razrednici su dužni rasporediti učenike sjedenjem po cijeloj učionici te raspored upisati u e-dnevnik. Također izvješćuje sve nazočne da su roditelji na Vijeću roditelja zamolili da ih se unutar njihova razreda poveže u razrednu grupu.

**Zaključak:** Nastavničko vijeće jednoglasno usvaja ove naputke za rad.

Psihologinja Učilišta Jasenka Popinjač, prof., izvješćuje sve nazočne da još uvijek obavlja razgovore s roditeljima učenika s poteškoćama prvih razreda te moli razrednike prvih razreda da dođu k njoj na razgovor. Nakon toga slijede strategije podrške za učenike s poteškoćama drugih i trećih razreda.

**Zaključak:** Nastavničko vijeće jednoglasno usvaja ovaj naputak za rad.

Ivana Maretić, dipl. oecc., izvješćuje sve nazočne da je u njenom 1.a razredu dvoje učenika u samoizolaciji zbog koronavirusa.

**Zaključak:** Nastavničko vijeće jednoglasno usvaja ovo upozorenje.

Ravnatelj Učilišta:

Mladen Smodlaka, prof. Zapisničarka:

 Snježana Mikulan, prof.